CELEX: 62011TN0173
Language: el
Date: 2011-03-22 00:00:00
Title: Υπόθεση T-173/11: Προσφυγή της 22ας Μαρτίου 2011 — Hesse κατά ΓΕΕΑ — Porsche (Carrera)

14.5.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 145/35
            
         Προσφυγή της 22ας Μαρτίου 2011 — Hesse κατά ΓΕΕΑ — Porsche (Carrera)
   (Υπόθεση T-173/11)
   2011/C 145/59
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγων: Kurt Hesse (Νυρεμβέργη, Γερμανία) (εκπρόσωπος: M. Krogmann, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Dr. Ing. h.c. F. Porsche AG (Στουτγάρδη, Γερμανία)
   
      Αιτήματα του προσφεύγοντος
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει την απόφαση που εξέδωσε το τέταρτο τμήμα προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) στις 11 Ιανουαρίου 2011 στην υπόθεση R 306/2010-4 και να απορρίψει την ανακοπή που ασκήθηκε κατά της υπ’ αριθ. 5 723 432 αίτησης καταχωρίσεως κοινοτικού σήματος της 16ης Φεβρουαρίου 2007,
            
         
               —
            
            
               επικουρικώς,
               
                           α)
                        
                        
                           να ακυρώσει την προσβαλλόμενη απόφαση, στο μέτρο που με την απόφαση αυτή διαπιστώνεται ότι υφίσταται ομοιότητα προϊόντων ή ότι από τον διακριτικό χαρακτήρα ή τη φήμη των προϊόντων που προσδιορίζουν τα κατά τη διαδικασία ανακοπής αντιταχθέντα σήματα αντλείται αθέμιτο όφελος υπέρ προϊόντων ή συναφών υπηρεσιών που προσδιορίζει το προς καταχώριση σήμα και που αποτελούν εξαρτήματα μηχανοκίνητων οχημάτων σχεδιασμένα να χρησιμοποιούνται τόσο στο εσωτερικό όσο και στο εξωτερικό μηχανοκίνητων οχημάτων και τα οποία επίσης προέρχονται από διαφορετικές αγορές,
                        
                     
                           β)
                        
                        
                           να ακυρώσει την προσβαλλόμενη απόφαση, στο μέτρο που με την απόφαση αυτή διαπιστώνεται ότι υφίσταται ομοιότητα προϊόντων ή ότι από τον διακριτικό χαρακτήρα ή τη φήμη των προϊόντων που προσδιορίζουν τα κατά τη διαδικασία ανακοπής αντιταχθέντα σήματα αντλείται αθέμιτο όφελος υπέρ προϊόντων ή συναφών υπηρεσιών που προσδιορίζει το προς καταχώριση σήμα και τα οποία, ως εκ της φύσεώς τους (ηλεκτρονικές συσκευές αφενός και μηχανοκίνητα οχήματα αφετέρου) αλλά και λόγω του προορισμού τους (διασκέδαση, μουσική, πληροφορίες σχετικές με την οδική κυκλοφορία) ή της χρήσεώς τους δεν παρουσιάζουν καμία σημαντική ομοιότητα με τα άλλα προϊόντα και δεν επιτρέπεται να θεωρούνται συμπληρωματικά προς αυτά (ήτοι προϊόντα μεταξύ των οποίων υπάρχει σύνδεσμος κατά την έννοια ότι τα προϊόντα για τα οποία ζητείται η καταχώριση του σήματος είναι απαραίτητα ή σημαντικά για τη χρήση των κατά τη διαδικασία ανακοπής αντιταχθέντων σημάτων), ενώ επίσης χρησιμοποιούνται εντελώς ανεξάρτητα τα μεν από τα δε,
                        
                     
                           γ)
                        
                        
                           να ακυρώσει την προσβαλλόμενη απόφαση, στο μέτρο που με την απόφαση αυτή διαπιστώνεται ότι υφίσταται ομοιότητα προϊόντων ή ότι αντλείται αθέμιτο όφελος από τον διακριτικό χαρακτήρα ή τη φήμη σε σχέση με ηλεκτρικές ή ηλεκτρονικές συσκευές και με εξοπλισμό που αποτελείται από τις εν λόγω συσκευές (για παράδειγμα συσκευές πλοήγησης) της κλάσεως 9 ή σε σχέση με συναφείς υπηρεσίες, που μπορούν ειδικότερα να χρησιμοποιηθούν κατά τον ίδιο τρόπο για την τελειοποίηση του εξοπλισμού μηχανοκίνητων οχημάτων ανεξαρτήτως τύπου και προελεύσεως και προέρχονται επίσης από διαφορετικές αγορές,
                        
                     
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Αιτών την καταχώριση του κοινοτικού σήματος: Ο προσφεύγων.
   
      Σήμα προς καταχώριση: Το λεκτικό σήμα «Carrera» για προϊόντα της κλάσεως 9.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η εταιρία Dr. Ing. h.c. F. Porsche AG.
   
      Αντιταχθέν σήμα ή σημείο: Το εθνικό και το κοινοτικό λεκτικό σήμα «CARRERA» για προϊόντα της κλάσεως 12.
   
      Απόφαση του τμήματος ανακοπών: Απορρίπτει την ανακοπή.
   
      Απόφαση του τμήματος προσφυγών: Δέχεται την προσφυγή και απορρίπτει την αίτηση καταχώρισης του σήματος.
   
      Προβαλλόμενοι ισχυρισμοί: Παράβαση του άρθρου 8, παράγραφος 2, στοιχείο β', και του άρθρου 8, παράγραφος 5, του κανονισμού (ΕΚ) 207/2009 (1), δεδομένου ότι δεν υφίσταται κίνδυνος συγχύσεως μεταξύ των αντιπαρατιθέμενων σημάτων και ότι δεν αντλείται αθέμιτο όφελος από τον διακριτικό χαρακτήρα των κατά τη διαδικασία ανακοπής αντιταχθέντων σημάτων.
   
      (1)  Κανονισμός του Συμβουλίου, της 26ης Φεβρουαρίου 2009, για το κοινοτικό σήμα (ΕΕ 2009, L 78, σ. 1).